google/wiki40b huggingface dataset:
इशान खट्टर

जीवन और कैरियर

ईशान खट्टर   बॉलीवुड अभिनेता नीलिमा अज़ीम और राजेश खट्टर का बेटा है और  , शाहिद कपूर उसके भाई जो  अज़ीम के बेटे जी और उनके पहले पति पंकज कपूर जी की संतान है खट्टर  खुद सभी  को गर्व के साथ  बताते है की उन्हें अपने मध्यम वर्ग के मूल्यों पर गर्व है . वह बताते हैं कि वह ऐसे घर में बड़े हुए जो  संस्कृति, सिनेमा, और कला प्रदर्शन से समृद्ध था , और  उन्होंने  भी   खुद को एक कलाकार बनाने में मेहनत की  है  ।  खट्टर ने  Jamnabai Narsee स्कूल और Billabong हाई इंटरनेशनल स्कूल, जुहू , मुंबई में  अपनी शिक्षा ग्रहण की है  इशान ने   Shiamak Davar की  अकादमी नृत्य की भी शिक्षा ली है .
 अपनी पहली फिल्म  Vaah!Life Ho Toh Aisi!, (2005) जिसमे  मुख्य अभिनेता शाहिद कपूर, थे में  एक बच्चे  का किरदार निभाने के बाद खट्टर ने  निर्देशक अभिषेक चौबे के साथ  फिल्म Udta Punjab (2016) और Danish Renzu के साथ  इतालवी फिल्म आधा विधवा (2017) में सहायक निर्देशक के रूप में भी कम किया . खट्टर  की पहली वयस्क और मुख्य अभिनय में  Majid Majidi द्वारा निर्देशित, बादलों के पार (2017), था जिसमे उन्हीने एक नशीली दवाओ के व्यापारी का चरित्र निभाया । इसे  बीएफआई लंदन फिल्म महोत्सव के  प्रीमियर में दिखाया   गया तथा नाट्यरूप में 2018 में इसे जारी किया गया जिसके बाद  हॉलीवुड रिपोर्टर, डेबोरा यंग ने फिल्म की  समीक्षा करते हुए   लिखा है कि खट्टर ने फिल्म में ध्यान देने योग्य अदाकारी तथा  उनके अभिनय से अपने उज्जवल करियर का वादा किया है ." इशान ने  5 वीं अंतर्राष्ट्रीय Bosphorous फिल्म महोत्सव में  अपने प्रदर्शन.के लिए सर्वश्रेष्ठ अभिनेता का पुरस्कार भी जीता 
खट्टर अब करण जोहर द्वारा निर्मित एक प्यार भरी  फिल्म DHADAK में जान्हवी कपूर के साथ मुख्य भूमिका में दिखाई देंगे जो की एक मराठी फिल्म Sairat का हिंदी संस्करण है   Dhadak,  फिल्म 20 जुलाई 2018 को  रिलीज के लिए निर्धारित है.

वाहवाही

खट्टर ने   5 वीं अंतर्राष्ट्रीय Bosphorous फिल्म महोत्सव में फिल्म बादलों के परे में अपने प्रदर्शन के लिए सर्वश्रेष्ठ अभिनेता का पुरस्कार जीता है ।
आरसू

एक हिन्दी साहित्यकार।
गुड़मार

गुड़मार (वानस्पतिक नाम : Gymnema sylvestre ) एक औषधीय पौधा है जो मध्य भारत (मध्य प्रदेश), दक्षिण भारत और श्रीलंका का देशज है॥ यह बेल (लता) के रूप में होता है। इसकी पत्ती को खा लेने पर किसी भी मीठी चीज का स्वाद लगभग एक घंटे तक के लिए समाप्त हो जाता है। इसे खाने के बाद गुड़ या चीनी की मिठास खत्म हो जाती है और वह खाने पर रेत के समान लगती है। इस विशेषता के कारण स्थानीय लोग इसे गुड़मार के नाम से पुकारते हैं। मधुमेह में इसका उपयोग प्रायः किया जाता है।
पलवल

इतिहास

पलवल आज़ादी में अपना अहम योगदान रखता है। यहाँ राष्ट्रपिता महात्मा गांधी की पहली राजनीतिक गिरफ्तारी हुई थी। नेताजी सुभाषचंद्र बोस ने पलवल में अपने हाथों से एक कमरे बनवाने के लिए नींव रखी। महात्मा गांधी और नेताजी सुभाषचंद्र बोस के साथ आज़ादी की लड़ाई में पलवल के स्वतंत्रता सेनानियों ने महत्त्वपूर्ण योगदान दिया था। महात्मा गांधी के साथ पलवल के लाला गोबिंदराम बेधड़क, दीपचंद सत्याग्रही, लल्लू भाई पटेल, लक्ष्मीनारायण, लछमन दास बंसल, योगेंद्र पाल भारती, लाला भनुआमल मंगला ने आज़ादी की लड़ाई में सहयोग किया था। उन्होंने गांधीजी के साथ जेल यात्राएं भी कीं। 9 अप्रैल 1919 को पंजाब में गांधी जी ऐंट्री पर बैन लगा दिया लेकर पंजाब के सेक्रेटरी ने आदेश जारी कर दिए थे। 10 अप्रैल को जैसे ही महात्मा गांधी पलवल रेलवे स्टेशन पहुँचे तो उन्हें गिरफ्तार कर लिया गया। गांधी जी ने पंजाब में प्रवेश न करने का ब्रिटिश सरकार का आदेश मानने से इनकार कर दिया था। मथुरा के बाद पलवल पहला स्टेशन था, जहाँ ट्रेन को रोककर गांधी जी को गिरफ्तार किया गया। यहाँ से गिरफ्तार कर गांधी जी को मुंबई ले जाकर छोड़ दिया गया।
अफ़गान गर्ल

अफ़गान गर्ल (हिंदी: अफगानी लड़की) अफगान गर्ल एक 1984 की फोटोग्राफिक पोट्रेट है जिसे पत्रकार स्टीव मैकरी द्वारा खींचा गया था। यह फोटी जून 1985 को नेशनल जियोग्राफिक के कवर पेज पर दिखाई गयी थी। लाल स्कार्फ़ पहने, हरी आँखों वाली जवान युवती जो कैमरे की तरफ काफी गंभीर रूप से देख रही है। इसे लियोनार्डो दा विन्ची की पेंटिंग मोना लीसा से भी जोड़कार देखा गया है। इसे फर्स्ट वर्ल्ड की थर्ड वर्ल्ड मोना लीसा भी कहा गया।
इस चित्र को किसी दूर के शिविर में स्थित एक ऐसी औरत जो पश्चिमी दर्शक की दया के योग्य एक शरणार्थी लड़की/औरत है, का द्योतक (एम्ब्लेम) कहा गया।
2002 के अंत में इस फोटो की शरबत गुल (जन्म: 1972) उर्फ शरबत बीबी की फोटो के तौर पर पहचान कर ली गयी।
प्रत्यावर्ती धारा

प्रत्यावर्ती धारा वह धारा है जो किसी विद्युत परिपथ में अपनी दिशा बदलती रहती हैं। इसके विपरीत दिष्ट धारा समय के साथ अपनी दिशा नहीं बदलती। भारत में घरों में प्रयुक्त प्रत्यावर्ती धारा की आवृत्ति ५० हर्ट्ज़ होती है अर्थात यह एक सेकेण्ड में पचास बार अपनी दिशा बदलती है।
प्रत्यावर्ती धारा या प्रत्यावर्ती विभव का परिमाण (मैग्निट्यूड) समय के साथ बदलता रहता है और वह शून्य पर पहुँचकर विपरीत चिन्ह का (धनात्मक से ऋणात्मक या इसके उल्टा) भी हो जाता है। विभव या धारा के परिमाण में समय के साथ यह परिवर्तन कई तरह से सम्भव है। उदाहरण के लिये यह साइन-आकार (साइनस्वायडल) हो सकता है, त्रिभुजाकार हो सकता है, वर्गाकार हो सकता है आदि। इनमें साइन-आकार का विभव या धारा का सर्वाधिक उपयोग किया जाता है। आजकल दुनिया के लगभग सभी देशों में बिजली का उत्पादन एवं वितरण प्रायः प्रत्यावर्ती धारा के रूप में ही किया जाता है, न कि दिष्ट-धारा (डीसी) के रूप में। इसका प्रमुख कारण है कि एसी का उत्पादन आसान है; इसके परिमाण को बिना कठिनाई के ट्रान्सफार्मर की सहायता से कम या अधिक किया जा सकता है ; तरह-तरह की त्रि-फेजी मोटरों की सहायता से इसको यांत्रिक उर्जा में बदला जा सकता है। इसके अलावा श्रव्य आवृत्ति, रेडियो आवृत्ति, दृश्य आवृत्ति आदि भी प्रत्यावर्ती धारा के ही रूप हैं।
रानी दुर्गावती

परिचय

महारानी दुर्गावती कालिंजर के राजा कीर्तिसिंह चंदेल की एकमात्र संतान थीं। बांदा जिले के कालिंजर किले में 1524 ईसवी की दुर्गाष्टमी पर जन्म के कारण उनका नाम दुर्गावती रखा गया। नाम के अनुरूप ही तेज, साहस, शौर्य और सुन्दरता के कारण इनकी प्रसिद्धि सब ओर फैल गयी।
दुर्गावती के मायके और ससुराल पक्ष की जाति भिन्न थी लेकिन फिर भी दुर्गावती की प्रसिद्धि से प्रभावित होकर गोण्डवाना साम्राज्य के राजा संग्राम शाह मडावी ने अपने पुत्र दलपत शाह मडावी से विवाह करके, उसे अपनी पुत्रवधू बनाया था।
दुर्भाग्यवश विवाह के चार वर्ष बाद ही राजा दलपतशाह का निधन हो गया। उस समय दुर्गावती की गोद में तीन वर्षीय नारायण ही था। अतः रानी ने स्वयं ही गढ़मंडला का शासन संभाल लिया। उन्होंने अनेक मठ, कुएं, बावड़ी तथा धर्मशालाएं बनवाईं। वर्तमान जबलपुर उनके राज्य का केन्द्र था। उन्होंने अपनी दासी के नाम पर चेरीताल, अपने नाम पर रानीताल तथा अपने विश्वस्त दीवान आधारसिंह के नाम पर आधारताल बनवाया।
रानी दुर्गावती का यह सुखी और सम्पन्न राज्य पर मालवा के मुसलमान शासक बाजबहादुर ने कई बार हमला किया, पर हर बार वह पराजित हुआ। महान मुगल  शासक अकबर भी राज्य को जीतकर रानी को अपने "हरम" में डालना चाहता था। उसने विवाद प्रारम्भ करने हेतु रानी के प्रिय सफेद हाथी (सरमन) और उनके विश्वस्त वजीर आधारसिंह को भेंट के रूप में अपने पास भेजने को कहा। रानी ने यह मांग ठुकरा दी। 
इस पर अकबर ने अपने एक रिश्तेदार आसफ खां के नेतृत्व में गोण्डवाना साम्राज्य पर हमला कर दिया। एक बार तो आसफ खां पराजित हुआ, पर अगली बार उसने दुगनी सेना और तैयारी के साथ हमला बोला। दुर्गावती के पास उस समय बहुत कम सैनिक थे। उन्होंने जबलपुर के पास नरई नाले के किनारे मोर्चा लगाया तथा स्वयं पुरुष वेश में युद्ध का नेतृत्व किया। इस युद्ध में 3,000 मुगल सैनिक मारे गये लेकिन रानी की भी अपार क्षति हुई थी।
अगले दिन 24 जून 1564 को मुगल सेना ने फिर हमला बोला। आज रानी का पक्ष दुर्बल था, अतः रानी ने अपने पुत्र नारायण को सुरक्षित स्थान पर भेज दिया। तभी एक तीर उनकी भुजा में लगा, रानी ने उसे निकाल फेंका। दूसरे तीर ने उनकी आंख को बेध दिया, रानी ने इसे भी निकाला पर उसकी नोक आंख में ही रह गयी। तभी तीसरा तीर उनकी गर्दन में आकर धंस गया।
रानी ने अंत समय निकट जानकर वजीर आधारसिंह से आग्रह किया कि वह अपनी तलवार से उनकी गर्दन काट दे, पर वह इसके लिए तैयार नहीं हुआ। इसके बाद रानी ने तलवार अपने ही सीने में घोंप दी और इस तरह रानी दुर्गावती 24 जून, 1564 में वीरगति को प्राप्त हुईं। जबलपुर के पास जहां यह ऐतिहासिक युद्ध हुआ था, उस स्थान का नाम मदन किला है, यह वह जगह है जहां पर रानी की शहादत हुई और वहीं रानी दुर्गावती की समाधि बनी हुई है।
रानी दुर्गावती के सम्मान में उनके नाम के पर विश्वविद्यालय के नाम रखा गया, डाक टिकट जारी किया गया और म्यूजियम भी बनाया गया। वहीं जिस तरह रानी दुर्गावती अपने राज्य की रक्षा के लिए आखिरी सांस तक साहस के साथ लड़ती रहीं और अपने प्राणों की आहूती दे दी। इससे हर परिस्थिति में साहस और धैर्य से काम लेने की प्रेरणा मिलती है। रानी दुर्गावती की वीरता की गाथा आज भी इतिहास के पन्नों पर स्वर्णिम अक्षरों में लिखी गई है।
तिरवा खास गाँव, तिरवा (कन्नौज)

यातायात

मेरा प्यारा तिर्वा

आदर्श स्थल

अन्न्पूर्ना मन्दिर
दौलेश्वर्र धाम
भाल

यह जाट जाति के अन्तर्गत आना वाला एक गोत्र भी है।

उदाहरण

संगम भाल
एकीकृत परिपथ की डिजाइन

एकीकृत परिपथ की डिजाइन (Integrated circuit design या IC design) इलेक्ट्रॉनिक इंजीनियरी का एक प्रभाग है जिसमें एकीकृत परिपथों की डिजाइन में प्रयुक्त तकनीकों का समावेश होता है।
सालंग सुरंग

अवलोकन

यह सुरंग अफ़्गानिस्तान में उत्तर-दक्षिण भागों को जोड़ने वाला एक प्रमुख मार्ग है जिसके कारण यात्रा का समय 72 घण्टे से घटकर 10 घण्टे हो जाता है और मार्ग लगभग 300 किमी कम हो जाता है। यह सुरंग लगभग 3,400 मीटर की ऊँचाई पर स्थित है और 2.6 किमी लम्बी है। सुरंग की चौड़ाई और ऊँचाई 7 मीटर हैं।
1955 में, अफ़्गानिस्तान और सोवियत संघ ने सालंग सड़क को विकसित करने के एक समझौते पर हस्ताक्षर किए थे। यह सुरंग 1964 में खुली और इसके कारण वर्षभर देश के उत्तरी भागों से काबुल को जोड़ने वाला मार्ग उपलब्ध हुआ। यह सुरंग 1973 तक विश्व की सबसे ऊँची सड़क सुरंग थी, जब अमेरिका के रॉकी पर्वतों में आइज़नहावर स्मारक सुरंग का निर्माण हुआ जो इस सुरंग से थोड़ी ऊँची और लम्बी है।
2010 में प्रतिदिन लगभग 16,000 वाहन इस सुरंग से होकर गुजर रहे थे। एक अन्य प्रतिवेदन के अनुसार यह सुरंग केवल 1,000 वाहन प्रतिदिन के अनुसार तैयार की गई थी पर अब इसे प्रतिदिन सात से दस हज़ार वाहनों का भार वहन करना पड़ रहा है।

2002 हिमस्खलन

बन्द पड़े इस सुरंग को खोला गया तो उसके कुछ सप्ताह बाद ही हिमस्खलन के कारण सैकड़ों लोग इसमें दब गए। जिसमें से अधिकतर लोगों को निकाल लिया गया। जुलाई 2004 से यह दो तरफा यातायात के लिए खुल गया।

2009 हिमस्खलन

जनवरी 2009 में आए इस हिमस्खलन के कारण 10 लोगों की मौत हो गई।

2010 हिमस्खलन

10 फरवरी 2010 में हुए हिमस्खलन में 160 लोगों की मौत हो गई और 84 लोग घायल हुए। रास्ता बन्द होने के कारण कई गाड़ियाँ रास्ते से हट कर पहाड़ के दूसरे ओर नाली में गिर गए। इस घटना में अधिकतर लोगों की जान ठण्ड में रहने और साँस न लेने के कारण गई।
संजीव कपूर

संजीव कपूर एक भारतीय सेलिब्रिटी शेफ (खानसामा/ रसोइया), उद्यमी लेखक और टेलीविजन के व्यक्तित्व हैं।इनका जन्म १० अप्रैल १९६४ को अंबाला, पूर्वी पंजाब, भारत में हुआ।वे खाना खज़ाना नमक टीवी कार्यक्रम, जो की एशिया में अपनी तरह का सबसे लंबा टेलीविजन कार्यक्रम  था, का हिस्सा रहे। यह कार्यक्रम १२० देशों में प्रसारित हुआ और वर्ष २०१० में इसके ५० करोड़ से अधिक दर्शक थे। उन्होंने जनवरी २०११ में अपना खुद का टेलीविजन चैनल 'फ़ूड फ़ूड'  भी लॉन्च किया। अपने भारतीय संगठन के माध्यम से डिस्कवरी कम्युनिकेशंस ने कपूर के चैनल में एक बड़ा हिस्सा हासिल किया है। वह झलक दिखला जा नामक टेलीविजन पर दिखाई जाने वाली नृत्य प्रतियोगिता के एक प्रतियोगी थे।

प्रारंभिक जीवन और शिक्षा

कपूर का जन्म अंबाला, हरियाणा (पूर्व पंजाब ) में हुआ था उन्होंने अपने अधिकांश बचपन को नई दिल्ली में बिताया था। उन्होंने होटल प्रबंधन संस्थान (आईएचएम) पुसा, होटल प्रबंधन में डिप्लोमा के प्राप्त करने के साथ १९८४ से  आतिथ्य उद्योग में अपनी शुरुआत की।
कपूर का विवाह एलोना कपूर से हुआ है, जो अपने संयुक्त उद्यम, टरमरिक विजन प्राइवेट लिमिटेड (टीवीपीएल) का भी हिस्सा हैं । कई होटलों में काम करने के बाद, वह मुंबई में सेंटौर होटल के कार्यकारी शेफ बन गए। । सिंगापुर एयरलाइंस ने उन्हें अपने अंतरराष्ट्रीय पाक पैनल के सदस्यों में से एक के रूप में भर्ती किया। वह भारत में एक सूरजमुखी तेल ब्रांड स्वीकर एडवांस्ड के लिए ब्रांड एंबेसडर भी हैं।वह भारतीय व्यंजन का सबसे जानामाना चेहरा है। वह एक महाराज (रसोइया) , एक मेजबान , कुकबुक के लेखक और एक रेस्तरां सलाहकार भी है।

पुरूस्कार

वर्ष २०१७ में भारत सरकार द्वारा उन्हें पद्मश्री पुरूस्कार प्रदान किया गया।
मुज़ताग़ अता

मुज़ताग़ अता या मुज़ताग़ाता (उइग़ुर: مۇز تاغ ئاتا‎, अंग्रेज़ी: Muztagh Ata) तिब्बत के पठार के उत्तरी छोर की पहाड़ियों का दूसरा सबसे ऊँचा पर्वत है। इसकी ऊँचाई ७,५४६ मीटर है और उइग़ुर भाषा में इसके नाम 'मुज़' (बर्फ़), 'ताग़' (पर्वत) और 'अता' (पिता) जोड़कर बना है, यानि इसका पूरा मतलब 'पिता बर्फ़-पर्वत' है। मुज़ताग़ अता को कभी-कभी कुनलुन शान पर्वत-शृंखला का हिस्सा माना जाता है हालांकि भौगोलिक दृष्टि से यह पामीर पर्वतों के ज़्यादा समीप है। अपनी पश्चिमी मुख की आसान ढलान और शिनजियांग के शुष्क वातावरण की वजह से यह विश्व के ७,००० मीटर से ऊँचे पहाड़ों में चढ़ने में सबसे आसान वालों में से एक माना जाता है। यह कोंगुर ताग़ से ज़रा दक्षिण में है, जो कुनलुन शान का सबसे ऊँचा पहाड़ है। क्योंकि कभी-कभी यह विवाद का विषय होता है कि कोंगुर ताग़ और मुज़ताग़ अता कुनलुन शृंखला में गिने जाने चाहिए कि नहीं इसलिए अक्सर ७,१६७ मीटर ऊँचा कुनलुन देवी पर्वत को ही कुनलुन शान का सबसे ऊंचा पर्वत कहा जाता है।

नाम का उच्चारण

मुज़ताग़ अता के नाम में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
जई का दलिया

प्रयोग

पहले कूट कर जई के दानो से भूसी उतारी जाती है, फिर इन्हें सेंका जाता है। सेंकने से इनके स्वाद में वृद्धि होती है। इसके बाद इन्हें पीस कर महीन, मध्यम या फिर दरदरा आटा प्राप्त किया जाता है। यदि जई के दानों को भाप में पका कर बेलन से चपटा किया जाता है तो प्राप्त खाद्य पदार्थ को जई की खली (रोल्ड ओट्स) कहते हैं। तुरंत तैयार होने वाले जई के दलिये को पहले पका कर सुखाया जाता है फिर इसमें चीनी या अन्य स्वादवर्धक सामग्रियां मिलाई जाती हैं। दोनो प्रकार से प्राप्त जई को या तो बिना पकाये ही खाया जा सकता है या फिर इसे पानी अथवा दूध में पका कर दलिया बनाया जा सकता है। जई का आटा बिस्कुट या केक बनाने में भी प्रयोग किया जाता है।

स्वास्थ्य लाभ

आजकल जई के दलिये का प्रयोग इसके स्वास्थ्यवर्धक गुणों के कारण दिनोंदिन बढ़ता जा रहा है। जई के दलिये में उपस्थित घुलनशील रेशों के कारण इनका रोज़ाना एक कटोरा सेवन खून में कोलेस्ट्रोल की मात्रा घटाने में सहायता करता है। यदि इनका सेवन कम वसा भोजन के साथ किया जाये तो यह हृदय रोगों से बचाव में सहायक सिद्ध होता हैं।
मादाइन सालेह

नाम

इसका लंबा इतिहास और साइट पर कब्जा करने वाली संस्कृतियों की भीड़ ने कई नाम प्रस्तुत किए हैं। स्ट्रैबो और अन्य भूमध्यसागरीय लेखकों के संदर्भ नाबातेन साइट के लिए हेग्रा नाम का उपयोग करते हैं। वर्तमान नाम इस्लामी नबी (अरबी: نبي,) पैगंबर सालेह को संदर्भित करता है। अल-हिजर नाम (अरबी: الحجر, "द स्टोनलैंड" या "द रॉकी प्लेस"), का उपयोग अपनी स्थलाकृति के लिए भी किया गया है।

स्थान

मादाइन सालेह की पुरातात्विक स्थल मदीना के उत्तर-पश्चिम में 400 किमी (248.5 मील), 500 किलोमीटर (310.7 मील) पेट्रा के दक्षिण-पूर्व में अल-उला शहर के उत्तर में 20 किमी (12.4 मील) उत्तर में स्थित है। जो हिजाज पहाड़ों का एक हिस्सा बनाती है। साइट के पश्चिमी और उत्तर-पश्चिमी हिस्सों में एक पानी की मेज होती है जिसे 20 मीटर (65.6 फीट) की गहराई तक पहुंचा जा सकता है। अपने रेगिस्तान परिदृश्य के लिए उल्लेखनीय है, जो विभिन्न आकारों और ऊंचाइयों के बलुआ पत्थर के बहिष्कारों द्वारा चिह्नित है।
संग्राम पदक

संग्राम पदक, पाकिस्तान के साथ 1971-72 के युद्ध के दौरान सेवा के लिए दिया गया था। जम्मू और कश्मीर, पंजाब, गुजरात, राजस्थान, पश्चिम बंगाल,असम, मेघालय,मिजोरम, त्रिपुरा के परिचालन क्षेत्रों में सेना, अर्धसैनिक बलों, पुलिस और नागरिकों की सेवा करने वाले सभी कर्मियों को पदक दिया जा सकता है। 3 दिसंबर 1971 और 20 दिसंबर 1972 (दोनों तारीखें समावेशी) के बीच ये पदक दिया गया था। 
पुलिस और अर्धसैनिक बलों के लिए सम्मानित पदक ,ज्यादातर मामलों में, आधिकारिक रूप से निर्मित और जारी नहीं किए गए थे। इसके बजाय, स्वतंत्र निर्माताओं द्वारा स्थानीय स्तर पर बनाया गया था। पुलिस या तो इन्हे दुकानों से खरीद सकते हैं या बटालियन उन्हें खरीद सकते हैं और उन्हें विजेता कांस्टेबलों को दे सकते हैं।

स्थापित:

17 जनवरी, 1973, भारत के राष्ट्रपति द्वारा स्थापित .

बनावट

अग्रभाग: परिपत्र 35 मिमी तांबा, निकल, राष्ट्रीय प्रतीक के साथ केंद्र में आसपास के लीजेंड में "संग्राम पदक" उकेरा हुआ। पृष्ठ :चित्रण की एक उगते सूरज के साथ, एक अर्ध -माला से नीचे है।
रिबन: 32 मिमी, भूरे रंग के भूरे रंग के तीन 1 मिमी सफेद पट्टियों के साथ। मरून 7 मिमी, सफेद 1 मिमी, लाल रंग 7 मिमी, सफेद 1 मिमी, लाल रंग 7 मिमी, सफेद 1 मिमी, लाल रंग 7 मिमी।
जिआंगसू

जिआंगसू (江苏, Jiangsu) जनवादी गणराज्य चीन के पूर्वी तट पर स्थित एक प्रांत है। इसका नाम 'जिआंग' (जो नानजिंग का पुराना नाम था) और 'सू' (जो सूझोऊ शहर के नाम का पहला शब्दांश है) को जोड़कर बनाया गया था। चीन के सभी प्रान्तों में से जिआंगसू में सबसे घनी आबादी है। जिआंगसू की राजधानी नानजिंग शहर है। इस प्रान्त का क्षेत्रफल १,०२,६०० वर्ग किमी है, यानि भारत के बिहार राज्य से ज़रा ज़्यादा। सन् २०१० की जनगणना में इसकी आबादी ७,८६,५९,९०३ थी, यानि भारत के आंध्र प्रदेश राज्य से ज़रा कम। जिआंगसू का पीले सागर से १,००० किमी से भी लम्बा किनारा लगता है और प्रान्त के दक्षिणी भाग से यांग्त्से नदी गुज़रती है।
१९७८ में शुरू हुए चीनी आर्थिक सुधारों के बाद जिआंगसू में ज़बरदस्त तरक्क़ी हुई है। यहाँ की औसत प्रति व्यक्ति आय चीन के किसी भी अन्य प्रान्त से ज़्यादा है हालांकि प्रान्त के उत्तरी हिस्से दक्षिण की तुलना में काफ़ी पिछड़ गए हैं। इस प्रान्त से दुनिया भर में ऍलॅक्ट्रॉनिक सामान, रसायन और वस्त्र निर्यात होते हैं और चीन में सबसे ज़्यादा विदेशी पूँजी भी यहीं निवेशित है।
उज़्बेकिस्तान राष्ट्रीय फुटबॉल टीम

इतिहास

1912 को उज़्बेकिस्तान में फुटबॉल के जन्म हुआ। 1928 में, उज़्बेकिस्तान की राष्ट्रीय टीम पहली बार बनाई गई थी। 1991 के मध्य तक, उज़्बेकिस्तान सोवियत संघ का हिस्सा था और इसकी अपनी राष्ट्रीय टीम के साथ-साथ बाकी संघ गणराज्य भी थे, जो ज्यादातर टीमों और यूएसएसआर की टीमों के बीच मैच खेले जाते थे। सोवियत संघ के विघटन के बाद, और उज़्बेकिस्तान के आजादी हासिल करने के बाद, नए उज़्बेकिस्तान की राष्ट्रीय टीम का निर्माण किया गया। राष्ट्रीय टीम ने 1992 में अपना पहला मैच खेला। उज़्बेकिस्तान की राष्ट्रीय टीम ने अपना पहला मैच ताजिकिस्तान के खिलाफ खेला था। 1994 में, उज़्बेकिस्तान फुटबॉल संघ को आधिकारिक तौर पर एएफसी और फीफा द्वारा अपनाया गया था। उज़्बेकिस्तान 1994 के एशियाई खेलों के फुटबॉल टूर्नामेंट का विजेता बना, जो जापानी शहर हिरोशिमा में हुआ था।

2018 फीफा विश्व कप योग्यता

उज़्बेकिस्तान ने रूस में 2018 फीफा विश्व कप योग्यता मैच के दौरान विश्व कप में अपनी संघर्ष जारी रखी, लेकिन उसका अभियान उत्तर कोरिया के हाथों 2-4 से हराकर निराश हो गया। हालांकि, उज्बेक्स ने जल्द ही वापसी की और समूह के शीर्ष पर अंतिम शेष मैच जीते और 2019 एएफसी एशियाई कप के साथ-साथ अंतिम दौर में क्वालीफाई किया। एक बार फिर, उज्ब़ेकिस्तान ने आखिरी राउंड में ईरान, दक्षिण कोरिया और सीरिया के पीछे चौथे स्थान पर पहुंचने का मौका गंवा दिया, जब उज़्बेकिस्तान दक्षिण कोरिया के आखिरी मैच में केवल 0-0 से ड्रॉ कर सका।
मरी, तुर्कमेनिस्तान

मरी (तुर्कमेनी: Mary, Мары; अंग्रेज़ी: Mary; फ़ारसी: مرو, मर्व) तुर्कमेनिस्तान के मरी प्रांत की राजधानी है। इसके पुराने नाम 'मर्व' (مرو, Merv), 'मेरु' और 'मारजियाना' (Margiana) हुआ करते थे। यह काराकुम रेगिस्तान में मुरग़ाब नदी के किनारे बसा हुआ एक नख़लिस्तान (ओएसिस) है। सन् २००९ में इसकी आबादी १,२३,००० थी जो १९८९ में ९२,००० से बढ़ी हुई थी।

इतिहास

मर्व का प्राचीन शहर रेशम मार्ग पर एक नख़लिस्तान पर बसा हुआ था। सन् १८८४ में इसपर रूसी साम्राज्य का क़ब्ज़ा हो गया, जिस से अफ़्ग़ानिस्तान और रूस के दरमियान झड़प हुई जिसमें रूस की विजय हुई। इसके बाद यहाँ एक रूसी फौजी और प्रशासनिक केंद्र बनाया गया। अगस्त १९१८ में प्रथम विश्वयुद्ध के दौरान क्राइमिया के युद्ध के बाद भारत में ब्रिटिश राज ने यहाँ एक ५० पंजाबी फ़ौजियों और एक अँगरेज़ अफ़सर का दस्ता भेजा जिसने रूस में उस समय सत्ता पर क़ब्ज़ा कर रही बोलशेविक पार्टी के सिपाहियों का सामना किया। युद्ध के बाद पूरे तुर्कमेनिस्तान के साथ यह क्षेत्र सोवियत संघ में आ गया। सोवियत ज़माने में यहाँ से आमू दरिया का पानी लाने वाली काराकुम नहर निकाली गई जिस के दम पर यहाँ कपास पैदा होनी शुरू हो गई। १९६८ में यहाँ ज़मीन के नीचे प्राकृतिक गैस का अम्बार मिला।
१४०३ ईसा पूर्व

१४०३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४०३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फोटोग्राममिति सॉफ्टवेयरों की तुलना

द्विमीय फोटोग्राफों से, अथवा विडियो से, ज्यामितीय सूचनाओं (जैसे दूरी, स्थिति (निर्देशांक) आदि) की गणना करना फोटोग्राममिति (Photogrammetry) कहलाता है।
2001 अमरीकी ओपन टेनिस प्रतियोगिता

पुरुष एकल

लियेटन हेविट ने  पीट सेमप्रास को 76(4) 61 61 से हराया।

महिला एकल

वीनस विलियम्स ने  सेरेना विलियम्स को 62 64 से हराया।
२०७५ ईसा पूर्व

२०७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पाँच जोड़ बाँसुरी

भारतीय ज्ञानपीठ प्रकाशन से सन् १९६९ ई० में प्रकाशित पाँच जोड़ बाँसुरी हिन्दी नवगीत के प्रारम्भिक नवगीत संकलन में से एक है। इस संकलन में ४० रचनाकारों के रचनाएँ प्रकाशित की गई हैं। इस संकलन के सम्पादक चन्द्रदेव सिंह हैं।
यशोर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

यशोर सदर उपजिला बांग्लादेश के दक्षिण-पश्चिमी भाग में, खुलना विभाग के यशोर जिले में स्थित है।
पूर्व चाकमय युग

पूर्व चाकमय युग (Early Cretaceous epoch), जिसे निचला चाकमय युग (Lower Cretaceous epoch) भी कहते हैं, चाकमय कल्प (Cretaceous) के दो भूवैज्ञानिक युगों में से एक है, जो वार्तमान से 14.6 करोड़ वर्ष पूर्व से लेकर 10 करोड़ वर्ष पूर्व तक चला। इस कालखंड में कई नई डायनासौर जातियाँ अस्तित्व में आई। इसी युग में सपुष्पक पौधे (यानि फूल वाले पौधे) और पक्षी पहली बार पृथ्वी पर क्रम-विकास से उत्पन्न हुए। पूर्व चाकमय युग से पहले जुरैसिक कल्प (Jurassic) चल रहा था और उसके बाद उत्तर चाकमय युग आया।